ಇಂಜುರಿಯಿಂದ ಇಶಾಂತ್ ಚೇತರಿಕೆ ಟೀಮ್ ಇಂಡಿಯಾ ಮ್ಯಾನೇಜ್ಮೆಂಟ್ಗೆ ಬಿಗ್ ರಿಲೀಫ್ ವಿರಾಟ್ ಕೊಹ್ಲಿ ಅಲಭ್ಯತೆಯಿಂದ ತಂಡಕ್ಕೆ ಹಿನ್ನಡೆಯಾದ ಬೆನ್ನಲ್ಲೇ, ವೇಗಿ ಇಶಾಂತ್ ಶರ್ಮಾ ಇಂಜುರಿಯಿಂದ ಚೇತರಿಸಿಕೊಂಡಿರೋದು ಟೀಮ್ ಇಂಡಿಯಾ ಮ್ಯಾನೇಜ್ಮೆಂಟ್ಗೆ ದೊಡ್ಡ ರಿಲೀಫ್ ನೀಡಿದೆ. ಆಸ್ಟ್ರೇಲಿಯಾದ ಡ್ರಾಪ್ ಇನ್ ಪಿಚ್ಗಳಲ್ಲಿ ತಂಡದ ಗೆಲುವಿಗೆ ವೇಗಿಗಳೇ ನಿರ್ಣಾಯಕ. ಲೈನ್ ಆಯಂಡ್ ಲೆಂಥ್, ಬೌನ್ಸರ್, ನಿಖರ ಯಾರ್ಕರ್ ಈ ಮೂರೇ ಸಕ್ಸಸ್ ಸಿಕ್ರೆಟ್. ಸಮರ್ಥ ಬೌಲಿಂಗ್ ಯೂನಿಟ್ ಇದ್ರೆ ಆಸ್ಟ್ರೇಲಿಯಾ ನೆಲದಲ್ಲಿ ಗೆಲುವು ಅಷ್ಟು ಕಷ್ಟದ್ದಲ್ಲ. ಸಮರ್ಥ ಬೌಲಿಂಗ್ ವಿಭಾಗದ ಹೊರತಾಗಿಯೂ ತವರಿನ ಪಿಚ್ನಲ್ಲಿ ಆಸಿಸ್ ಬ್ಯಾಟ್ಸ್ಮನ್ಗಳನ್ನ ಕಟ್ಟಿಹಾಕೋದು ಸುಲಭವಲ್ಲ. ಬಲಿಷ್ಠ ಆಸಿಸ್ ಪಡೆಯನ್ನ ಕಟ್ಟಿಹಾಕೋದೆ ಟೀಮ್ ಇಂಡಿಯಾಗೆ ಎದುರಾಗಿರೋ ಮೊದಲ ಸವಾಲು. ಇದೇ ಟೀಮ್ ಇಂಡಿಯಾ ಮ್ಯಾನೇಜ್ಮೆಂಟ್ಗೂ ದೊಡ್ಡ ತಲೆನೋವಾಗಿತ್ತು, ಆದ್ರೆ ಈಗ ಈ ತಲೆನೋವಿಗೆ ಮಾತ್ರೆ ಸಿಕ್ಕಿದೆ. ಹೌದು. ಐಪಿಎಲ್ ಟೂರ್ನಿಯ ವೇಳೆ ಮಸಲ್ ಟಿಯರ್ ಇಂಜುರಿಗೆ ತುತ್ತಾಗಿದ್ದ ವೇಗಿ ಇಶಾಂತ್ ಶರ್ಮಾ ಬಹುತೇಕ ಚೇತರಿಸಿಕೊಂಡಿದ್ದಾರೆ. ಅವರು ಟೆಸ್ಟ್ ಸರಣಿಯ ವೇಳೆಗೆ ತಂಡವನ್ನ ಕೂಡಿಕೊಳ್ಳೋದು ಬಹುತೇಕ ಖಚಿತವಾಗಿದೆ. ಇದು ಟೀಮ್ ಇಂಡಿಯಾ ಮ್ಯಾನೇಜ್ಮೆಂಟ್ಗೆ ಬಿಗ್ ರಿಲೀಫ್ ನೀಡಿದೆ. ಗಾಯದ ಕಾರಣದಿಂದ ಇಶಾಂತ್ ಇಷ್ಟು ದಿನ ಬೆಂಗಳೂರಿನ ರಾಷ್ಟ್ರೀಯ ಕ್ರಿಕೆಟ್ ಅಕಾಡೆಮಿಯಲ್ಲಿ ನಿಗಾದಲ್ಲಿದ್ರು. ಸ್ವತಃ ಎಸ್ಸಿಎ ಮುಖ್ಯಸ್ಥ ರಾಹುಲ್ ದ್ರಾವಿಡ್, ಅವರನ್ನ ಮಾನಿಟರ್ ಮಾಡ್ತಿದ್ರು. ಇದೀಗ ಸ್ವಲ್ಪ ಚೇತರಿಕೆ ಕಂಡಿರುವ ಇಶಾಂತ್, ದ್ರಾವಿಡ್ ಹಾಗೂ ಆಯ್ಕೆ ಮುಖ್ಯಸ್ಥ ಸುನಿಲ್ ಜೋಷಿ ಸಮ್ಮುಖದಲ್ಲಿ ಅಭ್ಯಾಸ ಆರಂಭಿಸಿದ್ದಾರೆ. ಈಗಾಗಲೇ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಅಭ್ಯಾಸ ಆರಂಭಿಸಿರುವ ಇಶಾಂತ್, ಇನ್ನುಳಿದ ಫಿಟ್ನೆಸ್ ಪರೀಕ್ಷೆಯಲ್ಲಿ ಪಾಸ್ ಆಗಬೇಕಿದೆ. ಒಂದು ವೇಳೆ ಫಿಟ್ನೆಸ್ ಟೆಸ್ಟ್ನಲ್ಲೂ ಪಾಸ್ ಆದ್ರೆ ಅವರು ಆಸ್ಟ್ರೇಲಿಯಾ ಪ್ರವಾಸ ಬೆಳೆಸೋದು ಕನ್ಫರ್ಮ್. ಇದಕ್ಕೆ ಮಾನಿಟರ್ ಮಾಡ್ತಾ ಇರೋ ದ್ರಾವಿಡ್ ಹಾಗೂ ಸುನಿಲ್ ಜೋಷಿ ಒಪ್ಪಿಗೆ ನೀಡಬೇಕಷ್ಟೇ. ಇಶಾಂತ್ ಚೇತರಿಕೆಯಿಂದ ತಂಡಕ್ಕೆ ಆನೆ ಬಲ ಬಂದಿದೆ ಅಂದ್ರೆ ತಪ್ಪಾಗಲಿಕ್ಕಿಲ್ಲ. ಯಾಕಂದ್ರೆ, ಆಸ್ಟ್ರೇಲಿಯಾದ ಬೌನ್ಸಿ ಟ್ರ್ಯಾಕ್ನಲ್ಲಿ ಆಡಿದ ಅನುಭವ ಹೊಂದಿರೋ ಇಶಾಂತ್, ತಂಡಕ್ಕೆ ಅಗತ್ಯವಾಗಿ ಬೇಕಿತ್ತು. ಕಳೆದ ಆಸ್ಟ್ರೇಲಿಯಾ ಪ್ರವಾಸದಲ್ಲಿ ಆಡಿದ 3 ಪಂದ್ಯಗಳಲ್ಲಿ 11 ವಿಕೆಟ್ ಕಬಳಿಸಿದ್ದೇ ಇದಕ್ಕೆ ಸಾಕ್ಷಿ. ಇಷ್ಟೇ ಅಲ್ಲ ಆಸ್ಟ್ರೇಲಿಯಾ ಎದುರಿನ ಹಿಂದಿನ ಎಲ್ಲಾ ಪಂದ್ಯಗಳಲ್ಲೂ ಇಶಾಂತ್ರದ್ದೇ ಪರಾಕ್ರಮ. ಆಸ್ಟ್ರೇಲಿಯಾ ವಿರುದ್ಧ ಇಶಾಂತ್ ಟೆಸ್ಟ್ ಸಾಧನೆ ಆಸ್ಟ್ರೇಲಿಯಾ ವಿರುದ್ಧ ಒಟ್ಟು 25 ಟೆಸ್ಟ್ ಪಂದ್ಯಗಳನ್ನಾಡಿರುವ ಇಶಾಂತ್, 59 ವಿಕೆಟ್ ಕಬಳಿಸಿದ್ದಾರೆ. 3.15ರ ಎಕಾನಮಿಯಲ್ಲಿ ರನ್ ಬಿಟ್ಟು ಕೊಟ್ಟಿರೋ ಇಶಾಂತ್, 117 ರನ್ಗಳಿಗೆ 7 ವಿಕೆಟ್ ಕಬಳಿಸಿದ್ದು ಬೆಸ್ಟ್ ಸಾಧನೆಯಾಗಿದೆ. ಇಶಾಂತ್ ಶರ್ಮಾ ಕಮ್ಬ್ಯಾಕ್ ಮಾಡುವುದರಿಂದ ತಂಡಕ್ಕೆ ಬಲ ತುಂಬಲಿದೆ ಅನ್ನೋದಕ್ಕೆ ಈ ಅಂಕಿಅಂಶಗಳೇ ಸಾಕ್ಷಿ. ಆದ್ರೆ ಮುಂದಿರುವ ಇನ್ನೆರಡು ಟಾಸ್ಕ್ಗಳನ್ನ ಇಶಾಂತ್ ಪಾಸ್ ಮಾಡಬೇಕಿದೆ. ಫಿಟ್ನೆಸ್ ಟೆಸ್ಟ್ ಒಂದಾದ್ರೆ, ಆಸಿಸ್ ನಾಡಲ್ಲಿ ಕ್ವಾರಂಟೀನ್ ಮುಗಿಸಿದ ಬಳಿಕ ನಡೆಯುವ ಕೊರೊನಾ ಟೆಸ್ಟ್ ಇನ್ನೊಂದಾಗಿದೆ. ಈ ಎಲ್ಲಾ ಸವಾಲುಗಳನ್ನ ಇಶಾಂತ್ ಮೀರಲಿದ್ದಾರಾ ಅನ್ನೋದನ್ನ ಕಾದು ನೋಡಬೇಕಿದೆ.